钦定古今图书集成/明伦汇编/氏族典/第415卷 > 《廖用贤尚友录》 > 祖逢清
## 钦定古今图书集成/明伦汇编/氏族典/第415卷 > 《廖用贤尚友录》 > 祖逢清

按《万姓统谱》：逢清字守中，入上庠，升内舍。绍兴初，司
业高阅以为学录，调邵武县主簿。秦桧以逢清为旧
学人，改除静江府教授。有谢启云：“罔俾阿衡专美，何
慊乎哉。谓与周公孰贤，无闲然矣。权衡多士，轻重无
心。利刃一挥，斲朽株而作器；灵丹九转，点顽铁以成
金。”既而之官，知录詹环仲以诗饯之，逢清因继韵以
谢，其首云：“在学得益友，结庐依宝邻。自惭蒹葭质，长
倚玉嶙峋。”莅任三年，以疾卒。